Hundekjøring under Vinter-OL 1932

Under Vinter-OL 1932 i Lake Placid ble hundekjøring arrangert som demonstrasjonsgren, i tillegg til hurtigløp på skøyter for kvinner og curling. 

Det var bare to nasjoner som deltok, USA og Canada. Til sammen 13 førere var påmeldt, men bare 12 fullførte konkurransen. Eneste kvinne i konkurransen var Milton Seeley fra USA. Hun endte sist, men var bare 50 sekunder bak Norman Vaughan på nest siste plass. 

Løypen var på ca. 40,5 km, og samme løype ble kjørt begge løpsdagene. Den som fullførte begge dagene på kortest tid sammenlagt ble kåret til vinner. Startrekkefølgen ble trukket før dag 1, og startlisten ble snudd på dag to for å utjevne fordeler og ulemper med tidlig eller sent startnummer. De startet med 3 minutters intervall. 

Hver ekvipasje hadde 7 hunder – 6 spent i par og en lederhund. På grunn av mildværet som vanskeliggjorde deler av disse olympiske lekene var ikke hele løypen dekt av snø, og forholdene var svært tunge for førere og hunder. Regelverket sier at alle hunder som starter også må fullføre løpet, enten for egen maskin eller på sleden. Mange hunder måtte gi tapt og returnere på sleden. Roger Haines kollapset av utmattelse like etter målgang, til tross for at han var en meget erfaren hundefører. 

Datoer:
 1. løp: 6. februar
 2. løp: 7. februar

 Plass Lag Fører Tid (timer) 1. løp 2. løp Totalt Gull  Canada  Emile St. Goddard 2.13.05 2.11.07,5 4.23.12,5 Sølv  USA  Leonard Seppala 2.13.34,3 2.17.27,5 4.31.01,8 Bronse  Canada  Shorty Russick 2.26.22,4 2.21.22,2 4.47.44,6 4.  Canada  Harry Wheeler 2.33.19,1 2.29.35 5.02.54,1 5.  USA  Roger Haines 2.34.56 2.31.31,3 5.06.27,3 6.  Canada  Raymond Pouliot 2.53.14,3 2.52.21,5 5.45.35,8

Se også
 Hundekjøring
 Liste over hundekjøringsløp

Eksterne lenker
  Offisiell rapport

Kategori:Øvelser under Vinter-OL 1932
Kategori:Hundekjøringsmesterskap
Kategori:Repeterende arrangementer etablert i 1932